**EESTI MEISTRIVÕISTLUSED RALLIKROSSIS 2025**

**ÜLDJUHEND**

**Kinnitatud EAL-is 07.03.2025**

**Lisa 1: Karistuste tabel**

**Lisa 2: Signaallipud**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**1. ÜLDKORRALDUS, KORRALDAJA VASTUTUS JA KALENDER**

**2. EMV ARVESTUSKLASSID**

**3. EMV OSALEJAD, VÕISTLUSNUMBRID, REKLAAM**

**4. VÕISTLUSRADA**

**5. MEEDIA**

**6. HOOLDUSALA JA TEHNILINE KONTROLL**

**7. STARDIMAKSUD JA REGISTREERIMINE**

**8. RALLIKROSSI MEISTRIVÕISTLUSTE ETAPI SOOVITUSLIK AJAKAVA**

**9. VÕISTLUSTE KÄIK**

**10. AUHINNATAVAD SARJA ETAPIL JA EMV ETAPI PUNKTIARVESTUS**

**11. VÕISTKONDLIK (REGISTREERJIALITSENTSIDE) ARVESTUS**

**12. *PARC FERMÈ***

**13. INTSIDENDID, PROTESTID JA APELLATSIOONID**

**14. AUTASUSTAMINE JA HOOAJA LÕPETAMINE**

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

**1. ÜLDKORRALDUS, KORRALDAJA VASTUTUS JA KALENDER**

**1.1** 2025. aasta Eesti lahtised meistrivõistlused rallikrossis (EMV) sõiduautodele ja krosskartidele toimuvad mitmeetapilise seeriavõistlusena. Meistrivõistluste korraldamise õigused kuuluvad Eesti Autospordi Liidule (EAL), kes kinnitab üldjuhendi, võistluskalendri ja muud ala reguleerivad normdokumendid Rallikrossi komitee (RK) ettepanekul. Rallikrossi Eesti meistrivõistluste (EMV) etappide korraldamise delegeerib EAL korralduslepingu alusel edasi Rallikrossi Arenduse OÜ-le (reg. kood 14719309), kes peab tagama vastava pädevuse ja finantsvõimekuse. Igaks etapiks koostab RK võistlusjuhendi, mis peab olema kinnitatud EAL-is ja avaldatud veebilehel [www.estrx.eu](http://www.estrx.eu) ja <https://uus.autosport.ee/sport/rallikross/> vähemalt 2 nädalat enne planeeritud võistluse algust. **Kasutusel on virtuaalne ametlik teadetetahvel (VATT) Sportity rakenduse näol. Nutitelefoni või tahvelarvutisse saab Sportity rakenduse laadida järgnevatelt linkidelt:**

<https://apps.apple.com/ee/app/sportity/id1344934434>

<https://play.google.com/store/apps/details?id=com.sportity.app>

**Parool on ESTRX2025**

**1.2** Võistlusjuhend on meistrivõistluste üldjuhendi täiendus.

**1.3** EMV korraldatakse kooskõlas [FIA spordikoodeksi](https://uus.autosport.ee/wp-content/uploads/2025/01/FIA-rahvusvaheline-spordikoodeks-2025.pdf?_gl=1*9s5402*_ga*MTcyMDc2MTY1NS4xNzM5Mjc0MjY1*_ga_41ERGCHDJ1*MTc0MDQ3OTAyNi4zMS4xLjE3NDA0ODAwMDkuMC4wLjA.) (Koodeks), selle lisade, [*Kiirusalade võistlusmäärus*e](https://uus.autosport.ee/wp-content/uploads/2023/02/Kiirusalade_VM_2021_15.04.pdf?_gl=1*tj1exg*_ga*MTcyMDc2MTY1NS4xNzM5Mjc0MjY1*_ga_41ERGCHDJ1*MTc0MDY4NjgxMS40MC4xLjE3NDA2ODY4NjYuMC4wLjA.), [*Võistluste korraldamise üldeeskirjad Eestis*](https://uus.autosport.ee/wp-content/uploads/2024/11/AUTOSPORDI-VOISTLUSTE-KORRALDAMISE-ULDEESKIRJAD-EESTIS-V08.11.2024-kinnitatud.pdf?_gl=1*3axzjv*_ga*MTcyMDc2MTY1NS4xNzM5Mjc0MjY1*_ga_41ERGCHDJ1*MTc0MDY4NjgxMS40MC4xLjE3NDA2ODY4MTkuMC4wLjA.), käesoleva üldjuhendi, kehtivate tehniliste tingimuste, etappide juhendite ning kõigi nimetatud dokumentide lisade ja bülletäänidega. EMV üldjuhend koos kalendriga on kinnitatud EAL-is ja avaldatakse veebilehel <https://uus.autosport.ee/sport/rallikross/> ja [www.estrx.eu](http://www.estrx.eu)

**1.4** Võimalikud muudatused üldjuhendis või kalenderplaanis peab EAL kinnitama hiljemalt 10 kalendripäeva enne võistlust ja avaldama veebilehel <https://uus.autosport.ee/sport/rallikross/> ja [www.estrx.eu](http://www.estrx.eu)

**1.5. Korraldaja vastutus**

1.5.1 Kõik korraldusega seotud isikud vastutavad kehtestatud määruste, üldjuhendi ja RK-i otsuste täitmise eest. Kui võistluse korraldamisega seotud isik rikub nõudeid, võib EAL korraldajat karistada.

**1.6 Eesti rallikrossi EMV 2025 kalender**

TREENINGPÄEV 12. aprill Raassilla, Viljandi

1. etapp 26. aprill Raassilla, Viljandi

2. etapp 17. mai Laitse RalliPark, Harjumaa

3. etapp 14. juuni Misso, Võrumaa

4. etapp 26. juuli Piiroja, Jõgevamaa

5. etapp 30. august Kehala Ring, Lääne-Virumaa

6. etapp 27. september Kulbilohu, Elva

**1.7** EMV etappide arv on maksimaalselt 6. EMV arvestusse läheb viie parema etapi tulemus.

**1.7.1 Etapi tulemus on ühel osavõistlusel saavutatud eelsõitude, vahefinaalide ja finaali punktisumma. Mitteosalemine etapil on võrdustatud kehvema tulemusega (0 punktiga). Kui võistleja eemaldatakse võistlustelt ebasportliku käitumise või tehniliste reeglite rikkumise tõttu, siis antud etapi tulemus ei kuulu mahaarvamisele halvima tulemusena.**

**1.8** Juhul kui etappe toimub neli või vähem, lähevad EMV arvestusse kõikide etappide tulemused.

**1.9** Meistritiitlid antakse välja ka juhul kui toimub vähemalt 3 (etappi) etappi.

**1.10** Enne esimest etappi toimuval ametlikul info- ja treeningpäeval osalemine on kõigile meistrivõistluste võistlejatele rangelt soovituslik (võib osaleda ka ilma võistlusmasinata).

**2. EMV ARVESTUSKLASSID**

**2.1. Kõikide arvestusklasside võistlusmasinad peavad vastama oma võistlusklassile kehtivatele tehnilistele tingimustele (Eesti rallikrossiautode tehnilistele tingimused 2025, BMW RX 3000 klassi tehnilised tingimused 2025, Yaris 1000 tehnilised tingimused 2025, Cross car tehnilistele tingimused 2025, Crosskart 650 tehnilised tingimused 2025 ja Crosskart 250 tehnilised tingimused 2025). Võistlusmasin peab omama EAL, FIA või mõne muu ASN-i** (ASN on: Klubi, Assotsiatsioon või Föderatsioon, mida FIA tunnustab mingil maal sportliku võimu ainuhoidjana vastavalt FIA Põhikirja artiklile 3.3) **tehnilist kaarti.**

**2.2. EMV arvestusklassid:**

**2.2.1 SuperCar (**neljarattaveolised A- ja N-rühma homologeeritud autod, mille mootorite maht ei tohi ületada 2000 cm3, margipõhine mootor võib olla kuni 2058 cm3)

**2.2.1.1** SuperCar klassis võistlemiseks peab olema 18-aastane. Rallikrossi komitee võib anda eriloa ka noorematele, kuid mitte nooremale kui 16-aastastele.

**2.2.2 Super1600** (esiveolised autod mootori kubatuuriga kuni 1600cc)

**2.2.2.1** Super1600 klassis võistlemiseks peab olema 18-aastane. Rallikrossi komitee võib anda eriloa ka noorematele, kuid mitte nooremale kui 16-aastastele.

**2.2.3 Junior1600** (esiveolised autod mootori kubatuuriga kuni 1600cc)

**2.2.3.1** Junior1600 klassis peab sõitja vanus olema 12–17 (k.a) eluaastat. Rallikrossi komitee võib anda eriloa ka noorematele, kuid mitte nooremale kui 11-aastastele.

**2.2.3.2** Enne 2007. aastal 1. jaanuari sündinud võistlejal või eelnevate aastate Eesti meistril on lubatud üle minna teistesse võistlusklassidesse, kuid mitte nooremalt kui 16-aastaselt. Peale järgmisse arvestusklassi üleminekut noorteklassi tagasi minna ei saa.

**2.2.4 TouringCar** (tagaveolised autod mootorimahuga kuni 2000 cm3).

**2.2.4.1** TouringCar klassis võistlemiseks peab olema 18-aastane. Rallikrossi komitee võib anda eriloa ka noorematele, kuid mitte nooremale kui 16-aastastele.

**2.2.5 BMW RX3000** (tagaveolised autod mootorimahuga kuni 3000 cm3).

**2.2.5.1** BMW RX3000 klassis võistlemiseks peab olema 18-aastane. Rallikrossi komitee võib anda eriloa ka noorematele, kuid mitte nooremale kui 16-aastastele.

**2.2.6 Yaris 1000** (esiveolised Toyota Yarise mootoriga seeriaautod töömahuga kuni 1000 cm3.

**2.2.6.1** Yaris 1000 klassis võistleja peab olema vanuses 8–14-eluaastat.

**2.2.7 Cross car** (tagaveoline, ühekohaline sõiduk mootorimahuga 600 cm3 või 750 cm3 või 850 cm3 või 890 cm3)

**2.2.7.1** Cross car klassis võistlemiseks peab olema 18-aastane. Rallikrossi komitee võib anda eriloa ka noorematele, kuid mitte nooremale kui 14-aastastele.

*\** ***Klassis Cross car võistlusautode tehnilised tingimused ühtlustatakse mootori, perimeetri ja aerodünaamika osas FIA krosskardi klassi tehniliste tingimustega aastaks 2027.***

**2.2.8 Crosskart 650** (tagaveoline, ühekohaline sõiduk mootorimahuga 650 cm3 )

**2.2.8.1** Crosskart 650 klassis võistlemiseks peab olema 15-aastane. Rallikrossi komitee võib anda eriloa ka noorematele, kuid mitte nooremale kui 13-aastasele.

**2.2.9 Crosskart 250** (tagaveoline, ühekohaline sõiduk mootorimahuga kuni 250 cm3/ )

**2.2.9.1** Crosskart 250 klassis võistlemiseks peab olema 10–15-aastane. Rallikrossi komitee võib anda eriloa ka noorematele, kuid mitte nooremale kui 8-aastasele.

**2.3** Juhul, kui arvestusklassis osaleb hooajal vähem kui 5 erinevat osalejat, siis Eesti meistri   
tiitlit välja ei anta. Sellisel juhul peetakse Eesti karikavõistluste arvestust.

**2.3.1** Osalemiseks loetakse kui võistlusauto koos võistlejaga on ületanud stardijoone vähemalt ühes eelsõidus.

**3. EMV OSALEJAD, VÕISTLUSNUMBRID, REKLAAM**

**3.1** Osalejad alates vanusest 18 eluaastat peavad omama kehtivat EAL-i rahvuslikku või rahvusvahelist litsentsi või muu ASN-i poolt väljastatud kehtivat litsentsi.

**3.2** Osalejad, kes on nooremad kui 18 eluaastat (või 18-aastased), peavad omama kehtivat EAL-i noortelitsentsi või muu ASN-i poolt väljastatud kehtivat litsentsi.

**3.3** Igal võistlejal on lubatud osaleda ühe etapi raames mitmes arvestusklassis.

**3.4** Võistlusnumbrid 2025. a meistrivõistlustel klasside kaupa.

Klass Numbrid

SuperCar 1-999

Super1600 1-999

Junior1600 1-999

Yaris1000 1-999

TouringCar 1-999

BMW RX3000 1-999

Cross car 1-999

Crosskart 650 600-899

Crosskart 250 100-199

**3.4.1** Võistleja võib sarja korraldajale avaldada soovi talle sobiva numbri saamiseks. Antud soov tuleb esitada kirjalikult 30 päeva enne esimest võistlust, kus võistleja plaanib osaleda. Korraldajal on õigus samade numbrite taotlemise korral eelistada eelmisel hooajal (hooaegadel) sama numbriga osalenud sõitjat või siis oma soovi esimesena saatnud võistlejat.

**3.4.2** Esmased numbri- ja reklaamkleebised väljastab sarja korraldaja. Vajadusel saab võistluste mandaadist numbreid juurde osta.

**3.5** Korraldajal ja EAL-il on õigus määrata võistlusmasinatele reklaamkleebiseid. Täpne info avaldatakse võistlusjuhendis.

**3.5.1** Reklaamkleebistest keeldumisel peab võistleja tasuma kahekordse osavõtutasu. Numbrikleebistest, mis sisaldavad stardinumbrit, ei ole õigust keelduda.

**3.6** Võistleja võib paigaldada võistlusautosse kaamerad.

**3.6.1** Võistlejal on soovituslik kasutada pardakaamerat, et võistluspäeva jooksul tekkida v õivate võistlussituatsioonist **tõusetuvate** olukordade tõlgendamiseks kasutada oma võistlusauto kaamera salvestist. Tehnilisele kontrollile tuleb näidata ette autosse paigaldatavad kaamerad ja nende kinnitusviis. Tehnilise kontrolli ülem otsustab, kas plaanitav kinnitusviis ja asetus on aktsepteeritav.

**3.6.2** Võistleja kaamerate poolt toodetud materjale võivad ametnikud kasutada otsuste t egemisel ning karistuste määramisel, samuti võistlussarja reklaamimiseks selle populariseerimise eesmärgil. Registreerudes võistlustele annavad võistlejad õiguse nimetatud materjali kasutamiseks.

**4. VÕISTLUSRADA**

**4.1** Kõikidel 2025. a Eesti meistrivõistluste sarjas kasutatavatel võistlusradadel peab olema rajaskeem, millele on märgitud alljärgnevad alad:

- turvalisuse huvides pressile keelatud alad

- pealtvaataja alad

- stardiala

- rehvipuhastusala (kui on kasutusel)

- eelstardiala

- kinnise parkla (*parc fermé*) asukoht

- stardi/finiši- ja ajavõtujoon

- lisatasku (Joker lap) asukoht

- *Pole Position, ehk parim stardikoht.*

- tehnilise kontrolli ala ja kaalude asukoht

- hooldusala

- ametlik teadetetahvel

- võistluse keskus

- Meditsiinilise abi asukoht

**4.2** Rajaskeem tuleb edastada EAL-ile vähemalt 2 nädalat enne planeeritud võistluse algust**.**

**5. MEEDIA**

**5.1** Ajakirjanike akrediteerimine toimub veebilehe [www.estrx.eu](http://www.estrx.eu) kaudu ja võistluste sekretariaadis ning algab samaaegselt võistlustele registreerimisega. Akrediteeritud ajakirjanikel ja fotograafidel tuleb end võistluspäeval registreerida võistluste sekretariaadis allkirjastades akrediteerimisavalduse.

**5.2 Fotovesti taotlejal on kohustuslik omada elukindlustust, mille number tuleb märkida akrediteeringule. Kindlustuspoliis tuleb esitada võistlustel fotovesti saamisel.**

**5.3** Võistluste juhil on õigus anda ajakirjanikule kirjalik või suuline hoiatus, kui viimane viibib rajaskeemil märgitud keelatud alas. Kahe kirjaliku hoiatuse andmisel samale ajakirjanikule hooaja jooksul on rallikrossi komiteel õigus saata kirjalik märgukiri ajakirjaniku tööandjale ja EAL-ile ning mitte akrediteerida ajakirjanikku edaspidi Eesti rallikrossi meistrivõistlustele.

**5.4 Droonide kasutamine võistlustel tuleb eelnevalt akrediteerida sarnaselt ajakirjanikele ning fotograafidele. Droonide kasutamise lubamise otsustab korraldaja kooskõlastades selle sarja ametliku salvestusmeeskonnaga. Kooskõlastamata droonide kasutamine võistluste ajal on keelatud.**

**6. HOOLDUSALA JA TEHNILINE KONTROLL**

**6.1** Hooldusalal lubatud suurim kiirus on jalakäija kiirus (mitte enam kui 10 km/h), selle rikkumisel karistatakse sõitjat žürii või võistluste juhi poolt vastavalt Lisa 1 Karistuste tabel punkt 13. Hooldusalal kehtivat kiirust tuleb jälgida ka kõigil teistel liikumisvahenditel (tõukerattad, kergliikurid, jalgrattad jms). Kasutamise kord täpsustatakse võistlusjuhendiga.

**6.2** Iga võistleja hooldusala peab olema tähistatud tema nimesildiga (võistleja nimi ja riigi lipp), mille minimaalne suurus on 200 x 300 mm. Selle puudumisel rakendub Lisa 1 Karituste tabel punkt 21.

**6.3** Hooldusalal peab iga võistlusmasina kohta olema vähemalt üks taadeldud tulekustuti minimaalse aktiivaine kogusega 6 kg. Kustuti peab olema nähtaval ja kõigile kättesaadavas kohas. Kustuti puudumisel rahatrahv 50 eurot.

**6.4** Hooldusalal tuleb tagada öörahu kell 23.00–6.00. Korra rikkujatest teavitatakse žüriid.

**6.5** Hooldusalal peab olema võistlusmasina all vastupidavast ja vedelikke mitteläbilaskvast materjalist aluskate (nt. PVC) mõõtmetega vähemalt 5 x 4 m sõiduautodel ja 4 x 3 m krosskartidel**. Võistlusmasin peab asuma hooldusalal aluskatte peal.** Võistlusmasina aluskatte puudumisel või juhul, masin on aluskattel vaid osaliselt, on rahaline karistus kuni 250 eurot ja viivitamatu kohustus aluskate võistlusmasina alla paigutada.

**6.6** Võistlusmasina kohta ettenähtud hooldusala mõõtmed on 8 x 10 m. Suuremad alad tuleb kooskõlastada korraldajaga. Hooldusalad tuleb kooskõlastada hooldusala vanemaga, kelle kontaktinfo avaldatakse võistlusjuhendis.

**6.6.1** Hooldusalale on lubatud ainult 1 (üks) hooldusauto võistlusmasina kohta.

**6.7** Korraldaja tagab võistlustele vaba sissepääsu võistlejale koos nelja meeskonnaliikmega (kokku 5 inimest koos võistlejaga), kes on kohustatud kandma **kogu võistluse vältel** korraldaja poolt antud käepaela vms. Tulenevalt võimalikest terviseohtudele viitavatest või muudest tol hetkel kehtivatest turvalisuse piirangutest võib korraldaja vähendada meeskonnaliikmete arvu.

**6.8** Võistlusradade äärde on võimalusel eraldatud spotterite alad. Alale pääsevad vastavat värvi käepaela ettenäitamisel vaid selles sõidus osalevate sõitjate spotterid. Nõude rikkumisel karistatakse registreerijat hoiatusega. Korduval rikkumisel võib registreerijat karistada 50-eurose rahatrahviga.

**6.9** Tehniline kontroll toimub võistlusjuhendis tehnilise kontrolli jaoks ette antud alal ja ajal. Tehnilise kontrolli aeg tuleb võistlejal eelnevalt registreerida. Vastav link registreerumiseks avaldatakse etapi võistlusjuhendis. Võistlejatele, kes ei broneeri ettenähtud aja jooksul aega tehnilisse kontrolli, määrab selle korraldaja.

**6.9.1** Juhul, kui on ette näha, et võistleja ei jõua tehnilisse komisjoni talle ette nähtud ajaks, tuleb sellest teavitada võistluse tehnilise kontrolli juhti.

**6.9.2** Tehnilisse kontrolli hilinemist karistatakse kuni 50 - eurose rahatrahviga.

**6.10** Kõik korraldaja poolt antud numbrid ja reklaamkleebised peavad olema paigaldatud võistlusmasinale enne tehnilise kontrolli saabumist. Tehnilises kontrollis esitatakse võistlusmasina tehniline kaart, homologatsiooni raamat (vajadusel) ning võistlusvarustus.

**6.11** Võistlejad kohustuvad kandma võistlussõidukil ajavõtutransponderit kogu treening- ja võistluspäeva sõitude vältel.

Ajamõõdu transponder on garanteeritud ja broneeritud ainult eelregistreerunud võistlejatele. Transponderi kahjustamise või kaotamise korral kohustub võistleja hüvitama transponderi 650 eurot + KM maksumuse. Transponderid peavad olema võistlussõidukile paigaldatud vertikaalasendis. Transponderid tuleb tagastada sekretariaati vähemalt 60 minuti jooksul pärast võistleja viimase sõidu lõppu või 30 minutit pärast võistlusautode vabastamist Parc ferme’st. Lubatud on kasutada võistleja enda transponderit, mis peab olema Mylaps TranX 260 või X2 Car markeeringuga töökorras ja laetud.

**6.12** Võistleja pääseb võistlusrajale oma võistlusautoga ainult pärast tehnilise kontrolli läbimist ning võistlusautoga, millele on tehnilise kontrolli poolt pandud tehnilise kontrolli läbimist tõendav kleebis. Võistlusmasinal on kohustuslik kanda toimivat ajavõtutransponderit ka treening- ja soojendusõitudes. Kohtunikel on õigus rajal olev ajavõtutransponderita võistlusmasin rajalt eemaldada.

**7. STARDIMAKSUD JA REGISTREERIMINE**

**7.1** EMV arvestuses saavad punkte etapile registreerunud ja stardimaksu tasunud võistlejad.

**7.2** **Stardimaks etapil on 280 eurot**  
 **7.2.1 Klassis Yaris 1000 on stardimaks 150 eurot.**

**7.2.2 Klassil Crosskart 250 on stardimaks 200 eurot.**

Ülal esitatud hinnad sisaldavad transponderi renti ja käibemaksu.

**7.3** Stardimaks tuleb tasuda 5 päeva enne etapi toimumist korraldaja kontole:

Rallikrossi Arenduse OÜ EE291010220283384229, selgitus osalustasu X etapi eest, võistleja nimi.

**7.4** Eelregistreerimata võistleja stardimaks on 500 eurot, mis tasutakse sularahas võistluspaigas. Korraldajal on õigus kehtestada piirhinnast madalamaid stardimakse.

7.5 Eelregistreerimine toimub veebilehel estrx.eu algab koos võistlusjuhendi avaldamisega ja lõpeb 5 päeva enne võistluse algust (juhul kui võistlusjuhend ei sätesta teisiti). Võistlejal on võimalik registreerida end korraga kogu hooaja võistlustele veebilehel [www.estrx.eu](http://www.estrx.eu).

**7.5.1** Juhul kui võistleja ei saa osaleda ühel või mitmel etapil, kuhu ta on end registreerinud, tuleb tal sellest teatada korraldajale kirjalikult [kati@rallikross.eu](mailto:kati@rallikross.eu) või telefonil +372 527 7978 vähemalt 2 päeva enne etapi toimumist. Kui võistleja seda ei tee, kohustub ta tasuma korraldajale iga mitteteatamise kohta 150 eurot, v.a juhtudel, mille põhjuseks on vääramatu jõud *(Force major).*

**7.6** Sarja peakorraldaja tagastab tasutud stardimaksu täies mahus, kui võistlus ei toimu korraldaja tegevusetuse või süülise tegevuse tagajärjel.

**7.7** Sarja peakorraldaja tagastab 50% tasutud stardimaksu summast juhul, kui võistlus ei toimu korraldajast mittesõltuvatel asjaoludel.

**7.8 Registreerudes võistlustele kinnitavad registreerijad, et nende võistlejad ja meeskonnaliikmed järgivad Koodeksist, käesolevast üldjuhendist, etapi võistlusjuhendist, tehnilistest reeglitest ja EAL-i ettekirjutustest tulenevaid reegleid.  Samuti Eesti Vabariigi Valitsuse poolt kehtestatud reegleid ja piiranguid.**

**7.9** Vastavalt Eesti Autospordi Liidu juhatuse otsusele ei lubata võistlusele osalema Venemaa ja Valgevene kodakondusega sportlaseid.<https://uus.autosport.ee/wp-content/uploads/2022/04/Juhatuse-otsus-02.03.2022-piirang-vene-ja-valgevene-kodakondusega-sportlastele.docx>

**8. ETAPI SOOVITUSLIK AJAKAVA**

**8.1** Võistlusklasside stardijärjekorda ja ajakava võib muuta vastavalt võistlejate arvule, võistlusjuhendi bülletääniga enne võistluste algust või võistluste käigus teavitamisega VATT-il (Sportity app).

**8.1.1 Ürituse ladusa toimumise korral võib korraldaja alates teisest eelsõidust ajakava tuua varasemaks kuni 30 minutit.**

8.2 EMV etapi soovituslik ajakava:

**Reede**

17.00 – 22.00 mandaat, dokumentide kontroll

17.10 – 22.00 tehniline kontroll

17.30 – 20.00 vabatreening

**Vabatreeningu toimumine ja treeningu osalustasu määratakse vastava etapi võistlusjuhendis.**

**Laupäev**

6.45 – 8.00 Dokumentide kontroll

7.00 – 7.30 Tehniline kontroll

7.30 – 7.50 Kohtunike koosolek

7.30 – 8.00 Järeltehniline kontroll (neile võistlejatele, kellel on vaja läbida kordusülevaatus)

8.00 – 8.45 Vabatreening (1 x 2 ringi)

8.45 – 9.45 Ajasõit (1 x 3 ringi, masinaklasside kaupa)

9.50 – 10.15 Registreerijate ja võistlejate koosolek

10.30 1. eelsõiduvooru 1. start

12.00 2. eelsõiduvooru 1. start

13.30 – 14.15 Lõunapaus.

14.15 3. eelsõiduvooru 1. start

16.00 Poolfinaalide 1. start

17.00 Finaalide 1. start

18.00 Autasustamine

**8.3 Võistlejate koosolek**

**Definitsioon:** Registreerijate ja võistlejate koosolek korraldatakse võistluste juhi poolt etapil osalevatele registreerijatele ja võistlejatele.

**Eesmärk:** Registreerijatele ja sõitjatele meelde tuletada võistlusjuhendi spetsiifilisi punkte, korralduse, turvalisuse ja raja spetsiifika kohta. Anda lisaselgitusi küsimuste tekkimisel.

Osalemine on kõigile võistlejatele kohustuslik. Neid võib saata ainult nende määratud meeskonnajuht. Koosoleku aeg ja asukoht on määratud etapi võistlusjuhendis. Võistlejad kinnitavad oma allkirjaga, et on viibinud koosolekul. Allkiri peab olema antud enne võistlejate koosoleku algust. Võistlejate koosolekule hilinemise ja koosolekul mitteviibimise korral määratakse võistlejale trahv 100 eurot, mis peab olema tasutud enne teise eelsõidu algust.

**9. VÕISTLUSTE KÄIK**

**9.1** Võistleja peab õigeaegselt ilmuma dokumentide kontrolli, mille toimumise koht ja kellaaeg on täpsustatud etapi võistlusjuhendis või bülletääniga. Hilinemisest teavitada võistluste sekretäri, info on avaldatud võistlusjuhendis. Tõsise rikkumise korral määrab karistuse žürii või võistluse juht.

**9.1.2** Dokumentide kontrolli käigus kontrollitakse võistleja ja registreerija litsentse, sealhulgas nende ASN-i volitusi (vajadusel).

**9.1.3** Võistlejatel, kes ei ilmu kohale dokumentide kontrolli, ei lubata võistlustest osa võtta.

**9.2** Võidusõit võistlusrajal toimub vastavalt FIA Spordikoodeksi [Lisa L, pt V järgi.](https://uus.autosport.ee/wp-content/uploads/2024/04/Voidusoitmise-eeskirjad-rallikrossis-ja-autokrossis.-FIA-SK-Lisa-L-pt-V-kinnitatud-22.04.2024.pdf?_gl=1*1a941nk*_ga*MTcyMDc2MTY1NS4xNzM5Mjc0MjY1*_ga_41ERGCHDJ1*MTc0MDQ3OTAyNi4zMS4xLjE3NDA0ODAwMDkuMC4wLjA.)

**9.3** Eelsõiduvoorude ja finaalide stardiprotokollid avaldatakse ametlikul teadetetahvlil (ATT-l) (Sportyti)

**9.4** Igas ajasõidus ja sõiduvoorus fikseeritakse võistleja distantsi läbimise aeg 0,001 sekundilise täpsusega.

**9.4.1** Rehvipuhastuskiirendus on lubatud vaid selleks ettenähtud alas enne stardiala,   
 v.a kui see on keelatud vastava etapi võistlusjuhendiga. **Ala on tähistatud vastavate lippudega, koonustega või tahvlitega.**

**9.4.2** Kõik hooldus- ja remonditööd stardialal (järgneb eelstardi või rehvipuhastus alale) on keelatud. Startivate sõitjate mehaanikud ei või siseneda ega viibida stardialas.

* + 1. Stardimärguandeks on starditulede süttimine.

**9.5 Vabatreening**

**9.5.1** Vabatreeningul on võistleja õigus osaleda ühel korral. Sõidetakse 1 x 2 ringi.

**9.5.2** Vabatreeningud toimuvad klasside kaupa. Vabatreeningutel osalemise ajakava avaldatakse võistlusjuhendis.

**9.5.3** Vabatreeningul on õigus läbida joker lap’i kas ühel või mõlemal ringil.

**9.5.4** Võistleja, kes talle määratud ajal oma klassi piires vabatreeningule ei jõua, ei saa vabatreeningul osaleda, kuid võib osaleda ajasõidus.

**9.5.5** Võistleja, kes katkestab vabatreeningu tehnilistel põhjusel, ei saa vabatreeningul uuesti osaleda, kuid võib osaleda ajasõidus.

**9.6 Ajasõit**

**9.6.1.**Võistlejate stardijärjekord ajasõitu avaldatakse ametlikul teadetetahvlil. Esimesel etapil määratakse ajasõidu stardijärjekord klasside kaupa ja loosimise teel. Stardijärjekorra loosimise juures viibib žürii liige, võistluste juht või võistluste vahenduskohtunik.

Järgnevatel etappidel (2.–6. etapp) määrab ajasõidu stardijärjekorra meistrivõistluse sarjas saadud EMV punktide paremusjärjestus (suurema punktiarvuga võistleja eespool). Kõik sarjaga liituvad uued võistlejad saavad stardijärjekorras koha vastavalt registreerumise kuupäevale ja ajale (varem registreerunud võistlejad eespool).

**9.6.2** Igal võistlejal on õigus sõita ainult üks kord ja kolm ringi (1 x 3 ringi).

**9.6.3** Ajasõitu starditakse võistlusklasside kaupa.

**9.6.3.1** Ajasõidu stardijärjekorda mitte järgiv või hilineja ei saa ajasõidus startida. Nimetatud sõitjad stardivad 1. eelsõiduvoorus viimasena peale katkestanuid.

**9.6.4** Ajasõit on eraldistardist (intervalliga).

**9.6.5** Ajasõidus määrab tulemuse selle jooksul sõidetud kiireim ringiaeg. Võistleja, kes ei saa startida ajasõidus või ajasõidus katkestab, stardib 1. eelsõiduvooru viimasena. Kui katkestajaid on ajasõidus rohkem kui üks, määratakse katkestanute stardijärjekord 1. etapil loosimisel saadud järjekorda aluseks võttes. Alates teisest etapist määratakse ajasõidus katkestanute või selles mittestartinute stardijärjekord 1. eelsõiduvooru EMV punktide paremusjärjestusele tuginedes.


**9.6.6** Ajasõidus võib sõita läbi lisatasku (jokker lap).

**9.6.7 Stardijärjestus eelvoorudesse**

**9.6.8** Sõitjate stardijärjestus eelvoorudesse määratakse ajasõidus saadud tulemuste põhjal.   
 Paremusjärjestus põhineb võistleja poolt ajasõidul sõidetud kiiremal ringil. Võistleja, kes sõidab ajasõidus kiirema ringiaja, stardib võistlusrada arvestades Pole position’ilt.

**9.6.9** Esimeses eelsõidus määratakse stardipositsioonid ajasõidu tulemuse põhjal. Ajasõidus omas võistlusklassis kiireima ringiaja sõitnud võistleja võib esimeses eelsõiduvoorus oma stardipositsiooni valida (valida saab ükskõik millisesse starti ja soovikohase koha). Kõik ülejäänud võistlejad paigutatakse seejärel tema järel vastavalt ajasõidu tulemustele.

*Näide: Võistlusklassis osaleb 14 võistlejat, kes jagunevad 3 starti, siis ajasõidu kiireim võistleja võib valida stardikoha kas 1. 2. või 3. starti. Samuti saab ta valida oma kohta stardireas (kohad valikus 1–5, viimases stardirivis siis 1.–4. stardikoht).*

***Näiteks valib ta koha 2. stardis 3. stardikoha.*****

**9.6.10** Kui ajasõidu kiireim sõitja ei ole oma soovist teada andnud 15 minuti jooksul pärast oma võistlusklassi ajasõidu tulemuste avaldamist ametlikul teadetetahvlil, stardib ta   
1. stardis ning 1. stardikohalt (Pole Positionilt).

**9.6.11** Stardinimekirjad avaldatakse ametlikul teadetetahvlil hiljemalt 30 minutit pärast ajasõitude lõppu**.**

**9.7** Lisatasku ehk *Jokker*. Võistlejad peavad lisatasku läbima ühe korra kõigis eelsõiduvoorudes ja finaalsõitudes.

**9.7.1** *Jokker’i* läbimata jätmise korral on eelsõidus ajatrahv 30 sekundit.

**9.7.2** Eelsõidus *jokker’i* mitmel korral läbimise eest ajatrahv 30 sekundit.

**9.7.3** *Jokker`i* läbimata jätmise või vabatahtliku mitmel korral läbimise eest finaalides on karistuseks selle finaali viimane koht enne mitte startinuid.

**9.7.4** *Jokker*´i sisenemisel ei tohi segada teist võistlejat ja väljumisel on eelis põhirajal oleval võistlejal.

**9.8 Eelsõidud.**

**9.8.1** Eelsõidud sõidetakse klasside kaupa.

**9.8.1** Toimub kolm eelsõiduvooru, vahefinaal(id) ja finaal. Kõik kolm eelsõiduvooru on meistrivõistluste punktiarvestuses. Vahefinaali ja/või finaali pääsemiseks tuleb saada tulemus vähemalt ühest eelsõidust. Tulemuseks loetakse auto liikumine omal jõul eelstardialast stardijoonele ja autopikkusega stardijoone ületamine.

**9.8.2.1** DNF (*did not finish ehk ei finišeerunud*) kvalifitseerub tulemusena.

**9.8.2.2** DNS (*did not start ehk ei startinud*) ei kvalifitseeru tulemusena.

**9.8.2** Eelsõiduvoorus sõidetakse neli ringi, kui võistlusjuhendiga ei sätestata teisiti.

**9.8.3** Toimub ühisstart. Ühes eelsõidus stardib klassides Supercar, Super1600, Junior1600, Yaris1000, Touringcar ja BMW RX3000 kuni viis autot, klassides Cross car, Crosskart 250 ja Crosskart 650 kuni 6 autot. Erandiks võivad olla võistlusklassi piires viimased stardid, kus on kõige väiksema punktiarvuga, katkestanud või mittestartinud sõitjad, või esimese eelsõidu kahes viimases stardis, kus autosid võib olla vähem.

Starditakse töötava mootoriga. Esimene stardikoht on määratud *Pole Position*`iga.

**9.8.4** Pole lubatud valida muud positsiooni kui see, mis on vastavas stardinimekirjas määratud (välja arvatud ajasõidu võitjal ja ainult esimeses eelsõiduvoorus).

Starditakse järjekorras:

Start 1 / ajasõidu 1., 3., 5., 7., 9.

Start 2 / ajasõidu 2., 4., 6., 8., 10.

Start 3 / ajasõidu 11.–15.

Start 4 /ajasõidu 16. –20.

**9.8.5** Teise eelsõiduvooru stardijärjekord koostatakse esimeses eelsõidus saavutatud eelsõidu punktide järjestuses kiirematest aeglasemateni. Tagapool stardivad eelmises sõiduvoorus katkestanud või mittestartinud. Võrdsete eelsõidu punktide korral on eelistatud võistleja, kes startis eespool esimeses eelsõidus. Kui ükski võistleja võistlusklassis ei saa 1. eelsõiduvoorust tulemus, starditakse 1. eelsõiduvooru stardijärjekorra alusel. Eelsõiduvooru sama võistlusklassi raames on õigus tõsta sõitjaid järgmisest stardist eelnevasse starti, et stardirivis oleks maksimaalne arv autosid.

Starditakse järjekorras:

Start 1. / 1. eelsõiduvooru 1., 3., 5., 7., 9.

Start 2 / 1. eelsõiduvooru 2., 4., 6., 8., 10.

Start 3 / 1. eelsõiduvooru 11.–15.

Start 4 / 1. eelsõiduvooru 16. –20.

**9.8.6** Kolmanda eelsõiduvooru stardijärjekord koostatakse teise eelsõidu punktide pööratud järjestuses aeglasematest kiiremateni. Eespool stardivad eelmises sõiduvoorus katkestanud või mittestartinud. Võrdsete eelsõitude punktide korral on eelistatud võistleja, kes startis eespool teises eelsõidus. Kui teises eelsõidus ükski võistleja tulemust kirja ei saanud, siis vastavalt eelmise eelsõiduvooru tulemusele. Eelsõiduvooru sama võistlusklassi raames on õigus tõsta sõitjaid järgmisest stardist eelnevasse starti, et stardirivis oleks maksimaalne arv autosid.

**9.8.7** Kui võistleja ei saa startida temale ettenähtud sõidus, peab ta sellest teavitama vahenduskohtunikku esimesel võimalusel.

**9.8.8 ERAND: Stardikorraldus arvestusklassile Crosskart 250.**

**9.9.8.1** Võistleja, kelle mootor seiskub stardialal **enne kui on alanud stardiprotseduur** (stardikohtunik ei ole alustanud võistlejaid teavitamist stardiprotseduuri algusest – märguanne pöial püsti) teavitab stardikohtunikku tõstetud käega mootori seiskumisest ning antud võistleja mehhaanik võib tulla käivitusvändaga mootorit käivitama. Kõik muud tööriistad ja tegevused peale võistlusauto käivitamise on keelatud. Juhul kui võistlusautot pole **kahe** minuti jooksul alates abi küsimisest võimalik käivitada, jätkub stardiprotseduur vastavalt punktis kolm esitatud korrale.

**9.8.8.2** Võistleja, kelle mootor seiskub stardialal **kui on alanud stardiprotseduur** (stardikohtunik on alustanud võistlejaid teavitama stardiprotseduuri algusest – märguanne pöial püsti), **kuid enne kui näidatakse silti READY TO RACE,** teavitab stardikohtunikku tõstetud käega mootori seiskumisest ning **ainult stardikohtuniku loal** võib antud võistleja mehhaanik kahe (2) minuti jooksul käivitusvändaga mootori käivitada. Kõik muud tööriistad ja tegevused peale võistlusauto käivitamise on keelatud. Juhul kui võistleja mootorit ei ole võimalik kahe minuti jooksul käivitada jääb võistlusauto oma stardikohale ja stardikohtunik teavitab sellest kaasvõistlejaid. Antud punktis esitatud stardiprotseduuri peatamine on lubatud ainult ühel korral igas sõidu (eelsõit või finaalsõit). Sama või järgmise võistleja mootori seiskumise korral jätkub stardiprotseduur vastavalt punktis kolm esitatud korrale.

**9.8.8.3** Võistlejat, kes kas ei stardi seiskunud mootori või seiskab mootori juba süttinud starditulede ajal **võib ainult stardikohtuniku loal** käima lükata peale kaasvõistlejate lahkumist stardialalt. Võistlusautot võib käima lükkamiseks liigutada tagasi ja lükata ainult kuni stardisirge liitub võistlusrajaga. Kui võistleja ei stardi enne kui esimene võistleja on läbinud esimese ringi, loetakse ta antud sõidus katkestanuks ja peab stardialalt lahkuma.

**9.9. Valestart**

**9.9.1** Valestardi tuvastamise süsteem. Valestardi tuvastamise süsteem on digitaalne ja dubleeritud videokaameraga. Süsteemi rikke korral tuvastavad valestardi kohtunikud. Võistlusmasinate ja stardijoone vahele peab jääma vahemaa 12 +/- 2 cm.

**9.9.2 Valestart eelsõidus.** Kui auto alustab eelsõidus liikumist enne stardimärguannet, fikseeritakse see valestardina. Valestardi tegijal tuleb läbida kahel korral lisatasku ehk *jokker*. Selleks võistlus peatatakse, kõik võistlejad sõidavad valestardi järel uuesti oma stardipositsioonile, valestardi tegijale näidatakse kohustust läbida 2 korda lisatasku.

Samas sõiduvoorus teist korda valestardi tegija (üks ja sama võistleja teeb valestardi kahel korral) eemaldatakse sellest sõiduvoorust ja ta saab tulemuseks **„sõiduvoorust eemaldatud“ DQ.** Kui sõit peatatakse ka kolmandat korda valestardi tõttu, eemaldatakse kolmanda valestardi teinud võistleja sõiduvoorust ja ta saab tulemuseks **DQ.**

**9.9.3 Valestart finaalis.** Valestardi korral finaalis tuleb valestardi tegijal läbida kahel korral lisatasku ehk *jokker*. Selleks võistlus peatatakse, kõik võistlejad sõidavad valestardi järel uuesti oma stardipositsioonile, valestardi tegijale näidatatakse kohustus läbida 2 korda lisatasku. Kui võistleja ei läbi kahel korral talle karistuseks määratud jokker lapi, on tema tulemus vastavalt Lisa 1. Karistuste tabel punktile 19.1.

Samas sõiduvoorus teist kord valestardi teinud võistleja (üks ja sama, korduva valestardi teinud võistleja) eemaldatakse sellest sõiduvoorust ja ta saab tulemuseks **„sõiduvoorust eemaldatud“ (DQ**). Kui sõit peatatakse ka kolmandat korda valestardi tõttu, eemaldatakse kolmanda valestardi teinud võistleja sõiduvoorust ja ta saab **tulemuseks sõiduvoorust eemaldamise (DQ).**

**\* DQ – võistleja on eemaldatud käesolevast võistlussõidust. Karistuse võib saada valestardi, tehniliste reeglite rikkumise ja/või käitumise eest võistlusrajal  
 \* DQ from competition – võistleja on diskvalifitseeritud käesolevalt võistluselt.**

**9.10** Punkte eelsõitudes antakse järgmiselt:

**9.10.1** Eelsõidus oma arvestusklassis kiireima aja saavutanu saab 50 kohapunkti, teine 45 kohapunkti, kolmas 42 kohapunkti, neljas 40 kohapunkti, viies 39 kohapunkti, kuues 38 kohapunkti, seitsmes 37 kohapunkti jne. **Võrdse aja saanud võistlejad saavad võrdselt punkte (nt kahe kiirema võrdse aja puhul saavad mõlemad võistlejad 50 kohapunkti).**

**9.10.2** Eelsõidu katkestanud võistleja saab konkreetse eelvooru tulemuseks oma võistlusklassi kõige aeglasema võistleja punktiarvu -1 (miinus üks) punkt (katkestanud võistleja märgis DNF).

**9.10.3** Sõiduvoorus mittestartinud võistleja (mittestartinud võistleja märgis DNS) saab konkreetse eelvooru võistlusklassi kõige aeglasema võistleja punktiarvu -5 (miinus viis) punkt.

**9.10.4** Sõiduvoorust diskvalifitseeritud võistleja konkreetse eelvooru tulemuseks punkte ei saa (sõiduvoorust eemaldatud võistleja märgis **DQ**). Karistuse jõustumisel muudetakse võistlejale järgnenud võistlejate punktisummat vastavalt.

**9.10.5** Kui võistlussõitu alustatakse uuesti, siis esmases stardis startinud võistlejale, kes ei saanud kordusstardis startida, märgitakse tulemuseks **DNF** (mitte DNS) ja ta saab ka sellele vastavalt punkte.

**9.11.** Pärast kolmandat eelsõiduvooru koostatakse sõitjatest eelsõiduvoorudes saadud punkte liites paremusjärjestus. Juhul kui kahel või enamal võistlejal on kolme eelsõiduvooru tulemusena sama punktiarv, saab paremusjärjestuselt parema koha kolmandas eelsõidus parema tulemuse saanud võistleja, jätkuva võrdsuse korral vaadatakse tulemusi teises eelsõiduvoorus jne. Selleks, et võistleja saaks tulemuse kirja kolme eelsõiduvooru arvestuses, peab ta olema saanud tulemuse kirja vähemalt ühes eelsõiduvoorus.

**9.11.1** Pärast kolmandat eelsõiduvooru arvutatakse eelsõitude tulemused ümber meistrivõistluste punktideks.

**Kolme eelsõidu kokkuvõttes saavad 20 parimat meistrivõistluse punkte järgmiselt:**

1. koht 20 punkti

2. koht 19 punkti

3. koht 18 punkti

4. koht 17 punkti

5. koht 16 punkti

jne

20. koht 1 punkt

**9.12** Finaalsõitudesse pääsevad sõitjad, kes on saanud tulemuse vähemalt ühes eelsõiduvoorus. **Finaalsõidud** on nii vahefinaalid kui ka finaal. Finaalsõitudes sõidetakse kuus ringi, kui võistlusjuhendiga ei sätestata teisiti.

**9.12.1** **Vahefinaalid**

**9.12.2 Vahefinaalidesse** pääsevad võistlusklassist EMV punktisumma alusel (suurimast väiksemani) 12 sõitjat.

**9.12.3** Kui kolmandas eelsõiduvoorus osales 20 või enam sõitjat, pääsevad vahefinaalidesse   
 EMV punktisumma alusel (suurimast väiksemani) **18 võistlejat (toimub maksimaalselt kolm vahefinaal).** Ülejäänud võistlejad saavad koha vastavalt eelsõitudes kogutud punktide alusel ja rohkem võistelda ei saa.

**Kui kolmandas eelsõiduvoorus osales vähem kui 18 autot, toimub kaks vahefinaali.**

**9.12.4** Vahefinaalid toimuvad ainult siis, kui osalema on valmis vähemalt 8 (kaheksa) võistlejat (kummaski poolfinaalis vähemalt 4 autot). Kui vahefinaale ei toimu, pääsevad eelsõitudega kogutud punktisumma alusel otse finaalsõitu punktisummat aluseks võttes 6 võistlejat.

**9.12.4.1** Esimeses vahefinaalis stardivad eelsõitude järel koostatud paremusjärjestuses 1., 3., 5., 7., 9., ja 11. koht.

**9.12.4.2** Teises vahefinaalis stardivad eelsõitude järel koostatud paremusjärjestuses 2., 4., 6., 8., 10. ja 12. koht.

**9.12.4.3.** Kui võistlusel sõidetakse kolm vahefinaali, stardivad eelsõitude järel koostatud paremusjärjestuses 1. vahefinaalis 1, 4, 7, 10, 13, 16 punktisumma saanud võistlejad, teises vahefinaalis 2, 5, 8, 11, 14, 17 punktisumma saanud võistlejad ja 3. vahefinaalis 3, 6, 9, 12, 15, 18 punktisumma saanud võistlejad. Igast vahefinaalist pääseb finaali kaks parima koha saavutanud võistlejat.

**9.13** Kui võistleja ei saa auto tehnilise rikke tõttu (nt ei ole võistleja auto võimeline omal jõul töötava mootoriga stardijoonele sõitma) startida vahefinaalis, asendatakse mittestartiv võistleja eelsõitudes paremuselt järgmise punktisumma saavutanud võistlejaga. See tähendab, et vahefinaalidesse pääseb edasi kas 12 või 18 (vastavalt üldjuhendi punktile 19.12.3) suurema punktisummaga võistlejat, lisaks peab olema eelstardialas valmis 13. ja 14. või 19. ning 20. võistleja. Kui ka nemad ei saa startida, asendatakse ta järgmisel kohal oleva võistlejaga. Asenduskohaga vahefinaali pääsenud võistleja asetatakse viimasele kohale, mistõttu liiguvad kõik temast eespool olnud võistlejad vastava arvu koha võrra stardis edasi. Vähemalt kaks ootel olevat sõitjat peavad olema eelstardiala vahetus läheduses seni, kuni vahefinaalides on start antud. Seejärel on neil stardikohtuniku korralduse järgselt õigus eelstardialast lahkuda.

**9.14 Vahefinaalides saavad võistlejad meistrivõistluste punkte järgmiselt:**

1. koht 6 punkti

2. koht 5 punkti

3. koht 4 punkti

4. koht 3 punkti

5. koht 2 punkti

6. koht 1 punkt

**9.15 Finaalsõidud**

Finaalsõitudes stardib kuus autot paigutusega 2-2-2 maleruudus (kui võistlusrada võimaldab). Autode stardiridade ja -kolonnide piki- ja külgvahed on vähemalt 1 meetri laiused. Starditakse töötava mootoriga ühisstardist.

**9.15.1 Finaalsõidu koosseis.**

**9.15.1.1** Kui toimub kaks vahefinaali, pääsevad finaali kummagi vahefinaali kolm parema koha saavutanud võistlejat. Finaali starditakse kolmest reast: esimesest reast mõlema finaali võitjad, teisest reast mõlema finaali teise ja kolmandast reast mõlema finaali kolmanda koha saavutanud sõitjad. Võistlejate stardikoha tema stardireas määrab enne finaalsõitu võistluspäeval kogutud meistrivõistlusete punktide arv (Pole Positionilt stardib vahefinaali võitja, kel rohkem punkte kui teise vahefinaali võitjal. Samamoodi määratakse omavahelised stardikohad teises ja kolmandas stardireas). Stardikohtade skeem nähakse ette võistlusjuhendis.

**9.15.1.2** Kui toimub kolm vahefinaali, pääsevad finaali iga vahefinaali kaks parema koha saavutanud võistlejat. Finaali stardikohad määratakse vahefinaalides savutatud kohtade ja võistluspäeva vältel kogutud EMV punktide alusel. Vahefinaalide võitjad stardivad positsioonidelt 1...3 ja vahefinaalides teisele kohale tulnud stardivad positsioonidelt 4...6. Esimeselt kolmelt stardikohalt stardivad vahefinaalide võitjad võistluspäeva vältel kogutud EMV punktide omavahelise paremusjärjestuse alusel, stardikohtadelt 4 kuni 6 vahefinaalides teise koha saavutanud sõitjad võistluspäeva vältel kogutud EMV punktide omavahelise paremusjärjestuse alusel. Stardikohtade skeem nähakse ette võistlusjuhendis.

**9.15.2** Kui võistleja ei saa auto tehnilise rikke tõttu finaalis startida, asendatakse võistleja vahefinaalis järgmise kõrgeima punktiarvu saavutanud võistlejaga lähtudes, eelsõitudes ja vahefinaalis saavutatud EMV punktide summast, kes ei ole oma tulemusega vahefinaalist otse finaali edasi pääsenud. Võrdse punktisumma korral eelistatakse võistlejat, kes sai kõrgema koha vahefinaalis. Sellisel moel finaali pääsenud võistleja saab finaalis viimase stardikoha, mistõttu liiguvad kõik temast eespool olnud võistlejad vastava arvu koha võrra stardis edasi.

**9.15.2.1** Vähemalt kaks ootel olevat sõitjat peavad olema eelstardialas vahetus läheduses seni, kuni finaalsõitu on start antud. Seejärel on neil stardikohtuniku korralduse järgselt õigus eelstardialast lahkuda. Finaalis DNS märgisega võistleja finaali eest punkte ei saa.

**9.15.2.2** Võistlejad, kes ei pääsenud finaalidesse, neile arvestatakse võistluse lõpptulemuseks punkte vastavalt sarjapunktidele. Sarjapunktid saadakse teisaldades kolmest eelsõiduvoorust saadud punktid ümber sarjapunktideks vastavalt üldjuhendi punktile 9.11.1.

**9.15.2.3 Finaalis saavad võistlejad meistrivõistluste sarjapunkte järgmiselt:**

1. koht 10 punkti

2. koht 6 punkti

3. koht 4 punkti

4. koht 3 punkti

5. koht 2 punkti

6. koht 1 punkt

**9.16 Sõidu peatamine.**

**9.16.1** Kui võistlus tuleb peatada hädaolukorra või valestardi tõttu, tuleb seda teha punase lipu väljapanekuga finišijoonel ja kõikide kohtunike punktide juures. Sõitjad peavad viivitamatult võidusõidu lõpetama ja liikuma aeglaselt paika, mille kohta annavad juhiseid kohtunikud.

Võistlejad, kelle võistlusauto ei ole võimeline liikuma rajalt ära omal jõul, vaid teisaldatakse, lubatakse kordustarti žürii või võistluste juhi loal. Žürii või võistluste juht otsustab, millised võistlusmasinad on lubatud kordusstarti, kui see toimub. Otsus võistlusmasinate kordusstarti lubamise kohta ei kuulu protestimisele ega apelleerimisele.

**9.16.1.1** Võistlussõidus, kus distantsi läbimiseks kuluv aeg on lahutamatu osa selle tulemuste arvutamisel, alustatakse võistlussõitu täismahus uuesti.

**9.16.1.2** Kui võistlussõidu tulemuse arvutamisel kasutatakse võistleja lõpp-positsiooni, kus on läbitud vähemalt neli ringi kuuest (viis ringi seitsmest või kuus ringi kaheksast jne), võib tulemuseks kuulutada positsioonid, mis registreeriti viimase täisringi lõpus enne punase lipu näitamist.

**9.16.1.3** Võistlejatel, kes pole Jokker lap’ i läbinud, lisatakse fikseeritud mõtteline aeg. See lisatakse nende varem läbitud ringide ajale ja arvutatakse lõplik tulemus. Fikseeritud mõtteline aeg arvutatakse iga võistlusklassi kohta eraldi. Fikseeritud mõtteline aeg on kiireima ringiaja ja Joker lapiga ringi aja keskmine vahe viimase eelsõidu 5 parima sõitja hulgast. Saadud fikseeritud mõtteline aeg ümardatakse üles lähima kümnendikuni.

**9.16.2** Võistleja, kelle süül peatatakse võistlus punase lipuga (kontakti põhjustamise tõttu kaassõitja takistamise või ebasportliku käitumise tõttu), võidakse žürii otsusel sellest sõidust diskvalifitseerida. Žürii otsused selliste diskvalifitseerimiste kohta ja selle kohta, millised võistlusmasinad lubatakse kordusstarti, ei kuulu protestimisele ega apelleerimisele.

**9.17 Finiš**

**9.17.1** Võistlussõidu lõppu näitav signaal antakse finišijoonel kohe, kui sõitu juhtiv võistlusmasin on kogu võistlusdistantsi läbinud.

**9.17.2** Kui kogemata või muul põhjusel peaks ilmuma võistluse lõpu signaal enne, kui juhtiv võistlusmasin täidab plaanitud võistlusdistansi, võib žürii anda korralduse teha kordussõit.

**9.17.3** Kui võistluse lõpu signaal peaks tahtmatult hilinema, siis lõplik klassifikatsioon määratakse vastavalt positsioonidele hetkel, mis on sätestatud võistlusjuhendiga.

**9.17.4** Kordusstardid on lubatud ainult:

**9.17.4.1** kui võistlussõidu ajal on näidatud punast lippu;

**9.17.4.2** kui kogemata või muul põhjusel näidatakse võistluse lõpu signaali enne, kui juhtiv võistlusmasin täidab plaanitud võistlusdistantsi. Mõlemal juhul on ainult eelmises stardis osalejatel õigus osaleda kordusstardis ja stardikoht peab asuma samal kohal nagu eelmise stardi puhul.

Sellisel juhul on võimalikud hoiatused või karistused kehtivad ka kordusstardis.

Kui poolfinaal või finaal peatatakse punase lipuga ja sellele järgneb kordusstart, siis algses finaalis startinu, kes ei saa kordusstardis startida, saab tulemuseks DNF ja tema positsioon on eespool nendest võistlejatest, kes üldse ei startinud.

**10. AUHINNATAVAD SARJA ETAPIL JA EMV ETAPI PUNKTIARVESTUS**

**10.1** Igal etapil autasustatakse karikatega oma arvestusklassi finaalsõidu kolme parimat võistlejat. **10.2** Meistrivõistluste etapi paremusjärjestus selgub päeva jooksul saavutatud EMV punktide liitmise teel.   
 **10.2.1** Kohad ja EMV punktid sarja etapil määratakse eelsõiduvoorus kogutud meistrivõistluste sarjapunktide liitmisel finaalis (vahefinaal ja finaal) teenitud EMV punktidele. Ülejäänud kohad etapil määratakse eelsõiduvoorus kogutud meistrivõistluste sarjapunktide alusel.  **10.3** Võistlejad, kes on vahefinaalist või finaalist eemaldatud, sellest vahefinaalist või finaalist punkte ei saa.  **10.4** Juhul kui võistlejad katkestavad sõidu finaalsõidus esimesel ringil, määrab katkestanutele nende lõpptulemuse finaali stardipositsioon.**10.5** Hooaja kokkuvõttes on oma arvestusklassi võitja see võistleja, kes on kogunud enim EMV punkte. **10.5.1** Hooaja EMV punktiarvestusest arvatakse maha žürii poolt määratud noomitustega kaotatud punktid, juhul kui võistlejal need on, vastavalt karistuste tabeli punktile 27.

**10.5.2** EMV punktide võrdsuse korral saab kõrgema koha võistleja, kes on saavutanud rohkem esimesi, teisi, kolmandaid jne kõrgemaid kohti. Kui see on võrdne, vaadeldakse kõrgemaid kohti osavõistlustel, kus mõlemad võistlejad on osalenud. Kui ka see on võrdne, on määravaks parim koht viimasel, eelviimasel jne osavõistlusel.

**10.6** Tehniliste reeglite rikkumise korral võib võistluste žürii tühistada võistleja tulemuse antud võistlusel. Rallikrossi komitee võib tühistada võistleja jooksva hooaja tulemused, kui rikkumine on tõendatav ka varasematel etappidel.

**11. VÕISTKONDLIK (REGISTREERJIALITSENTSIDE) ARVESTUS**

**11.1** Tulenevalt EAL juhatuse otsusest (05.01.2022) võib ühe registreerijalitsentsiga võistlusele registreerida kuni 6 võistlejat.

**11.2** EMV etapi lõplike tulemuste alusel saab iga arvestusklassi viisteist (15) parimat punkte vastavalt järgnevale tabelile:

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Koht | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| Punktid | 30 | 24 | 21 | 19 | 17 | 15 | 13 | 11 | 9 | 7 | 5 | 4 | 3 | 2 | 1 |

**11.3** Arvesse lähevad ühe võistkonna (registreerijalistentsi) kuni kolm (3) parimat tulemust.

**11.4** EMV etapi kokkuvõttes saab iga võistkond punkte vastavalt järgnevale tabelile:

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Koht | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| Punktid | 30 | 24 | 21 | 19 | 17 | 15 | 13 | 11 | 9 | 7 | 5 | 4 | 3 | 2 | 1 |

**11.5** Hooaja kokkuvõttes on võitja enim punkte kogunud võistkond.

**11.6** Kui võistleja eemaldatakse võistluselt tehniliste tingimuste rikkumise või ebasportliku käitumise tõttu, tühistatakse sellel võistlusel terve võistkonna tulemus meistrisarja võistkondlikus arvestuses.

**11.7** Punktide võrdsuse korral saab kõrgema koha võistkond, kelle võistlejad on saanud osavõistlusel suurima punktisumma. Kui see on võrdne, vaadeldakse kõrgemaid kohti osavõistlustel, kus mõlemad võistkonnad on osalenud. Kui ka see on võrdne, on määravaks suurem punktisumma viimasel, eelviimasel jne osavõistlusel.

**11.8** Hooaja lõpus autasustatakse kolme paremat klubi karikatega.

**12. *PARC FERMÈ***

**12.1** Finaalis (mitte vahefinaalis) osalenud võistlusmasinatel tuleb pärast sõidu lõppu sõita kinnisesse parklasse (*parc fermé*), välja arvatud need võistlusmasinad, mis ei ole mingil põhjusel sõitu lõpetanud. Kinnises parklas peab juht võistlusmasinast väljudes kinnise parkla territooriumilt viivitamatult lahkuma. Võistlusmasinad peavad olema kinnises parklas minimaalselt 30 minutit pärast esialgsete tulemuste avaldamist. Võistlusmasinad vabastatakse kinnisest parklast žürii (selle puudumisel võistluse juhi) korraldusel. Ilma võistlusjuhi loata on kinnises parklas keelatud igasugused remont- ja hooldustööd, samuti tankimine. Kinnises parklas peab sõitja autost lahkudes olema autol küljes rool, mis töötab (kinnises parklas turvalisuse tagamiseks).

**12.2** Finaalis osalenud võistlusmasinatel, mis mingil põhjusel ei suuda pärast finišilippu liikuda omal jõul kinnisesse parklasse, asuvad väljaspool kinnist parklat tehnilise komisjoni liikme või nende poolt määratud ametniku järelevalve all. Kehtivad *parc fermé* reeglid.

**12.3** Lõpptehnilisse kontrolli, millega kaasneb auto osaline demonteerimine, valitakse autod kas žürii otsusega, protesti põhjal või Tehnilise Komisjoni esimehe soovitusega žüriile.

**13. INTSIDENDID, PROTESTID JA APELLATSIOONID**

**13.1** „Intsident" tähendab fakti või faktide jada, mis hõlmab ühte või mitut võistlejat/registreerijat (või mis tahes võistleja/registreerija tegevus, millest võistluse juht või faktikohtunikud žüriid teavitasid), kes:

- kutsus esile võistluse peatamise vastavalt käesoleva juhendi p 9.16.2;

- rikkunud käesolevaid spordireegleid või koodeksit;

- on teinud valestardi;

- ei ole järginud lipu signaale;

- on rikkunud üldjuhendi punktis 9.2 esitatud reegleid;

- on sundinud teise juhi rajalt välja sõitma;

- on määruste vastaselt takistanud määrustepärast möödasõidumanöövrit;

- on möödasõidul määrustevastaselt takistanud teist juhti.

**13.1.1** Karistuse määramise õigus intsidendi eest on võistluste žüriil peale võistluste juhi ettepanekut. Žürii puudumisel määrab karistused võistluste juht. Kui intsidendiga on seotud üks või mitu võistlejat ei tohi ta (nad) võistlusalalt lahkuda žürii (selle puudumisel võistluste juhi) nõusolekuta.

**13.1.2** Kui juht on intsidendiga seotud ja kui teda teavitati sellest kohtunike poolt 30 minuti jooksul pärast esialgsete tulemuste avaldamist, ei tohi ta ilma nende nõusolekuta võistlusalalt lahkuda.

**13.1.3** Žürii võib kasutada mis tahes video- või elektroonilisi süsteeme, mis aitab neil otsust langetada.

**13.2** Protesti subjekt

**13.2.1** Protesti võib esitada:

- Registreerija või sõitja vastu;

- võistlusraja pikkuse vastu;

- osastardi või finaali ülesehituse vastu;

- võistluse käigus toimunud määruste väidetava eksimise, eiramise või rikkumise vastu;

- autode tehnilistele reeglitele mittevastavuse vastu;

- võistluse tulemuste vastu.

**13.3** Protestiaeg etappidel on 30 minutit pärast vahenduskohtuniku poolt võistlejale esitatud otsuse esitamist või asjaomase sõiduvooru tulemuste avaldamisest ametlikul teadetetahvlil (Sportyti). Kui võistleja otsust ei allkirjasta, siis algab protesti aeg asjaomase sõiduvooru tulemuste avaldamisest ametlikul teadetetahvlil.

**13.4** Protesti võib esitada ainult registreerija. Protest tuleb esitada kirjalikus vormis sekretariaati koos protestimaksuga 600 eurot või ülekandega võistluse registreerinud alaliidule (Eestis toimuvatel võistlustel EAL-ile). EAL konto info:

EESTI AUTOSPORDI LIIT

Reg. nr: 80076023

KMKR nr: EE100247158

Aadress: Vana-Tartu maantee 79A, 75312, Peetri

IBAN: EE202200221002111381

Pank: Swedbank

SWIFT: HABAEE2X

**13.4.1** Protestija kohustus on tõendada, et protestimaks on laekunud õigeaegselt (vastavalt protesti ajale)

**13.5** Iga protest peab olema esitatud kirjalikult ja see peab sisaldama:

- milliseid reegleid on rikutud

- protesti subjekt

- kelle vastu protest on esitatud

**13.6** Kollektiivseid proteste ei aksepteerita.

**13.7** Võistluse ajal võistlejatega konsensuslikult tehtud (kõigi võistlusklassi registreerunute allkirjaga kinnitatud) otsused vaidlustamisele ei kuulu.

**13.8** Võistlejatel ja registreerijatel on õigus apelleerida žürii poolt tehtud otsuse vastu vastavalt Spordikoodeksi artiklis 15.4 esitatud korrale. Apellatsioonitasu on 3000 eurot (kehtestatud EALi poolt). Tasutakse ülekandega EAL kontole (vt p 13.4).

**14. AUTASUSTAMINE JA HOOAJA LÕPETAMINE**

**14.1** Finaalis I, II ja III koha saanud võistlejad peavad osalema etapi autasustamisel võistluskombinesoonis. Kui võistleja ei ilmu autasustamisele ja pole saanud selleks võistluste juhi luba, määrab rallikrossi komitee rahatrahvi 200 eurot ja võistleja kaotab õiguse auhindadele.

**14.2** EAL autasustab EMV arvestusklasside kolme paremat karikate ja medalitega hooaja lõpus.

**14.3** EMV autasustamine toimub EAL ja/või ERK 2025. aasta hooaja lõpetamisel.

**Lisa 1: KARISTUSTE TABEL**

Võistluse juht või žürii võib määrata karistusi kõigi FIA spordikoodeksi ja kõigi Eesti Rallikrossi meistrivõistluste etappi käsitlevate dokumentide kohaselt. Antud tabelis on välja toodud enamlevinud rikkumised ja karistused. Esitatud nimekiri ei ole lõplik.

|  |  |
| --- | --- |
| **Rikkumine** | **Karistus (kuni)** |
| 1. Kehtiva sõitjalitsentsi puudumine | Stardikeeld |
| 2. Tehnilise ülevaatuse mitteläbimine või  tehnilistele tingimustele mittevastavus | Žürii otsus |
| 3. ASN-i loa puudumine osavõtuavaldusel  (kui see on vajalik) | Stardikeeld |
| 4. Osalustasu maksmata | Stardikeeld |
| 5. Võistlusauto all aluskatte puudumine või selle mittereeglipärane kasutamine (võistlusauto ei asu boksis seistes nelja rattaga aluskattel) | Rahatrahv 250 eurot |
| 6. Kiiruse ületamine boksialal | Esmakordsel rikkumisel hoiatus, teistkordsel rikkumisel rahatrahv kuni 200 euri, järgmiste rikkumiste korral kuni võistustelt eemaldamine (DQ from competition) |
| 7. FIA koodeksiga, üldjuhendiga või võistlusjuhendiga sätestatud ohutusnõuete mittetäitmine | Žürii/Võistluse juhi otsus |
| 8. Hilinemine stardialale, kui see tekitab viivituse võistluse käigus | Sõiduvoorust eemaldamine (DQ) |
| 9. Tehnilise komisjoni paigaldatud markeeringute ning kohustuslike kleebiste puudumine | Žürii/Võistluse juhi otsus |
| 10. Rajatähiste nihutamine või raja lõikamine | Esmakordselt ühe etapi käigus hoiatus; teistkordselt ajatrahv +5 sek, kolmandal korral must lipp ja sõiduvoorust eemaldamine  (DQ from competition) |
| Võistluste juht või žürii võivad olenevalt rikkumisest määrata ka teistsuguseid karistusi, vastalt mistahes eelise saavutamisele |
| 10.1 Rajatähiste nihutamine või raja lõikamine millega saavutatakse edu | Žürii/Võistluse juhi otsus |
| 11. Valestart | Üldjuhend punkt 9.9 |
| 12. Ohutusnõuete eiramine võistluse ajal | Žürii/Võistluse juhi otsus |
| 13. Kontakti põhjustamine | **Žürii/Võistluste juhi otsus**  Kui intsidendis välja lükatud võistleja saab sõitu jätkata, karistatakse lükkajat ajalise karistusega nii, et tema tulemus on kehvem välja lükatud sõitja tulemusest selles sõiduvoorus. Kui intsidendis osalenud välja lükatu ei saa otsasõidu järgselt võistlemist jätkata, võib põhjustaja ka sõiduvoorust eemaldada (DQ) |
| 13.1 Manööver, mis takistab teisi võistlejaid, nagu näiteks auto tahtlik väljatõrjumine rajalt või mis tahes muu mittetavapärane suunamuutus. |
|  |
|  |
|  |
| 14. Tahtmatu või tahtlik kokkupõrke põhjustamine pärast finišijoone ületamist | Žürii/Võistluste juhi otsus |
| 15. Lipusignaalide eiramine | Žürii/Võistluste juhi otsus |
| 16.1 Kollase lipu eiramine | Hoiatus koos +20-sekundilise karistusega kuni võistluselt diskvalifitseerimiseni  (DQ from competition) |
| 16.2 Sinise lipu eiramine | Hoiatus koos +20-sekundilise karistusega kuni võistluselt diskvalifitseerimiseni  (DQ from competition) |
| 16.3 Must lipp oranži ringiga keskel eiramine | Võistlustelt diskvalifitseerimine  (DQ from competition) |
| 16.4 Musta lipu eiramine | Võistlustelt diskvalifitseerimine  (DQ from competition) |
| 17. Kinnise parkla (*parc fermé*) reeglite eiramine | Žürii otsus /kuni võistlustelt diskvalifitseerimine (DQ from competition) |
| 18. Üldjuhendi punkti 13.1 rikkumine | Žürii otsus |
| 19. *Joker lap*’i mitteläbimine eelsõiduvoorus | 30-sekundiline karistus |
| 19.1 *Joker lap*’i mitteläbimine finaalis | Asjaomase finaali viimane koht enne mittestartinuid. |
| 19.2 *Joker lap*’i läbimine mitmel korral sõiduvoorus | 30-sekundiline karistus |
| 19.3 *Joker lap*’i läbimine mitmel korral finaalis. | Asjaomase finaali viimane koht enne mittestartinuid. |
| *Karistus ei kehti valestardiga kaasneva karistuse, kohustus läbida jokker lap kahel korral, määramise korral.* |  |
| 20. Autasustamisele ilma mõjuva põhjuseta ja ilma võistluste juhi loata mitteilmumine/mittevastav riietus | Rahatrahv 200 eurot ja võistleja kaotab õiguse auhindadele |
| 21. Nimesildi puudumine võistleja boksis | Raharahv 50 eurot |
| 22. Ajamõõduks kasutatava transponderi ettenähtud ajal mittetagastamine | Raharahv 50 eurot |
|  |
| 23. Ajamõõduks kasutatava transponderi kahjustamine või kaotamine | Rahatrahv 650 + km eurot |
| 24. Korduv hoiatus samal võistlusel samalaadse rikkumise eest | Võistlustelt diskvalifitseerimine  (DSQ from competition) |
| 25. Boksialal suitsetamise ja alkoholi avaliku tarbimise keelu rikkumine | Rahatrahv 200 eurot |
| 26. Igasugune mittereeglitekohane käitumine võistluste ajal ja võistlusalal. Kehtib võistlejatele, registreerijatele ja mees-konnaliikmetele. | Žürii otsus |
| 27. Ebasportlikud sõiduvõtted ja ebasportlik käitumine võistlusalal. |
| Peale kahte noomitust ühe hooaja jooksul: |
| Võistleja kaotab 5 EMV punkti |
| Peale nelja noomitust ühe hooaja jooksul: |
| Võistleja kaotab 10 EMV punkti |
| Peale kuute noomitust ühe hooaja jooksul: |
| Võistleja kaotab 15 EMV punkti |
| Peale kaheksat noomitust ühe hooaja jooksul: |
| Võistleja diskvalifitseerimine võistlussarjast |

**Lisa 2 Signaallippude kasutamine**

**2.1 Märguanded stardi-finišipaigalt.** Märguanded signaallippudega võistluse juhi või tema asetäitja poolt.

**2.1.1. Finišilipp** – must-valge maleruudustik. Lipp tähendab võistluse või võistluse osa lõppu

**2.1.2. Punane lipp** – lõpetada võistlemine! Näidatakse võistluse juhi poolt liikumatuna stardifinišipaigas. Lipp tähendab võistlejatele, et tuleb kohe lõpetada võidusõit või treeningsõit ning järgida kohtunike korraldusi.  Peale lipu näitamist võistluse juhi poolt dubleerivad seda oma lippudega kõik KP-d rajal (ainult rahvusvahelisel võistlusel). Punane lipp tähendab ülisuurt ohtu rajal, võistluse lõppu, liikumisel võistlejad peavad olema eriti tähelepanelikud ning valmis iga hetk peatuma.

**2.1.3.** **Must-valge diagonaallipp** – hoiatus määrustevastase sõidu eest. Näidatakse liikumatuna koos tahvlil oleva võistlejanumbriga. Märguannet näidatakse kahel ringil sõitjale, kelle võistlusnumber on tahvlil võistlusmäärustikuvastase sõidu eest.

**2.1.4** **Must lipp** – kohustuslik peatumine ja pöördumine tehnilisse parki oma boksialale. Näidatakse liikumatuna koos tahvlil oleva võistlusnumbriga. Märguanne tähendab, et antud sõitja on kohustatud järgmisel ringil peatuma ja pöörduma tehnilisse parki oma boksialale.   
**2.1.5 Must lipp organži ringiga keskel** – kohustuslik sõidu peatamine tehnilistel põhjustel. Näidatakse liikumatuna koos tahvliga, millel võistlejanumber. Oranži ringi läbimõõt 40 cm. Lipp tähendab, et antud võistlejal on juhtunud masinarike, mis seab ohtu nii tema enda kui ka kaasvõistlejad. Võistleja on kohustatud lipu nägemisele kahe (2) järgmise ringi jooksul võistlussõidu katkestama, tulema rajalt maha ja pöörduma tehnilisse parki oma boksialale.

**2.2 Märguanded raja KP-dest**

**2.2.1. Kollane lipp** – oht rajal, möödasõit keelatud. Lehvitatav ohulipp. Märguande põhjus võib olla hetkeline, ajutine või kestev, ohu olemus võib olla väga erinev. Kollase lipu lehvitamine märgib ohuolukorda antud KP tsoonis, lippu lehvitatakse kahe ringi jooksul. Kui selle ajaga pole olnud võimalik ohuallikat kõrvaldada, loetakse tekkinud olukord püsivalt eksisteerivaks ning lipu lehvitamine lõpetatakse. **Võistlejad on kohustatud vähendama kiirust, igasugune eessõitjast möödasõit on kategooriliselt keelatud ja võistlejad peavad olema valmis sõidutrajektoori muutma.**

Kui võistlusrajal on avarii teinud autosid, ent puudub vajadus sõidu katkestamiseks punase lipuga, siis näidatakse KP-st kaht lehvivat kollast lippu koos. Kahte kollast lippu näidatakse ka siis, kui rada on täiesti ummistunud ja üliohtlik, ent võistluskeskusest pole veel saabunud käsku punase lipu näitamiseks. Et tagada võistlejate piisav pidurdusmaa, näidatakse liikumatut kollast lippu olukorraga häiritud KP-le eelnevas KP-s. Kui ohuolukord tingib kahe kollase lipu lehvitamist, siis ka eelnevast KP-st näidatakse kahte kollast liikumatut lippu. Kui avarii tagajärjel on võistlusautode eemaldunud osi ka avariikohale järgnevas KP  tsoonis, siis ka sealt KP-st näidatakse lehvivat kollast lippu.

**Kui võistlejad on möödunud näidatavast kollasest lipust (seisev või lehvitatav), siis peavad nad otsekohe sõidukiirust märgatavalt vähendama ning olema valmis vajaduse korral peatuma. Võistlejad peavad jääma oma positsioonidele, igasugune eessõitjast möödasõit on kategooriliselt keelatud kuni nad on möödunud ohutsoonist.**

**2.2.2 Kollane lipp punaste püsttriipudega** – libe rada. Märguanne näitab, et KP tsoonis on võistlusraja pind muutunud ootamatult libedaks. Lipp näitab enamasti seda, et rajale on valgunud õli, kuid selle lipuga antakse teada ka ootamatult tekkinud suurtest vihmavee lompidest. Samuti hoiatatakse nõnda raja eri lõikudes sadama hakanud vihmahoogudest, siis näitab kohtunik koos lipuga vaba käega taeva suunas. Kollast punaste triipudega lippu näidatakse kuni 4 ringi jooksul või seni, kuni rajakate on jälle tavalises olukorras.

**2.2.3 Roheline lipp** – rada vaba. Märguannet rohelise lipuga kasutatakse vajaduse korral soojendusringi alguses või treeningsõidu alustamiseks.

**2.2.4.Valge lipp – rajal aeglane auto.** Valge lipp annab võistlejale teada, et ta on rajal järele jõudmas endast tunduvalt aeglasemale autole. Valget lippu näidatakse siis, kui rajale on sõitnud teenindusauto või kui rajal liigub väga aeglaselt mõni võistlusauto. Lipuga alustatakse lehvitamist siis, kui aeglane auto on KP-st möödumas, lehvitamine lõpetatakse, kui auto on jõudnud järgmise KP tsooni ja omakorda sealt alustatakse lehvitamismärguannet. Edasi hoitakse valget lippu liikumatult, kuni aeglane auto on jõudnud ülejärgmisesse KP-sse. Kui aeglaselt liikuv auto peatub rajal, siis tuleb kohe valge lipp kollasega asendada.

**2.2.5 Sinine lipp** – ära takista möödasõitjat.

2.2.5.1. Liikumatu lipp: kaasvõistleja(d) on järele jõudmas ja võib võivad) alustada möödasõitu järgneva KP tsoonis.

2.2.5.2. Liikuv lehvitatav lipp: kaasvõistleja(d) on järele jõudnud, alustanud möödasõitu, mitte segada möödumist. Sinine liikumatu lipp näitab võistlejale, et üks või mitu võistlusautot lähenevad talle suurema kiirusega ning valmistuvad temast möödasõiduks. Liikumatu lipuga antakse märku, et kiirem auto on veel mõnikümmend meetrit maas ja möödasõit toimub ilmselt järgmisel rajalõigul. Kui lippu lehvitatakse, siis sellega hoiatatakse sõitjat juba alanud möödasõiduüritusest või siis väga suure kiirusega järelejõudvast kaasvõistlejast.